**Ministru kabineta noteikumu projekta**

**“Grozījumi Ministru kabineta 2003. gada 4.februāra noteikumos Nr.70 “Dzelzceļa kravas pārvadājumu noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzelzceļa pārvadājumu likuma 5.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta Grozījumi Ministru kabineta 2003. gada 4.februāra noteikumos Nr.70 “Dzelzceļa kravas pārvadājumu noteikumi” (turpmāk - Projekts) mērķis ir izslēgt neaktuālās tiesību normas, svītrot dublēšanos ar citiem normatīvajiem dokumentiem, harmonizēt tās ar Nolīguma par starptautisko dzelzceļa kravu satiksmi (turpmāk – SMGS) normām un starptautiskajām normām, kas regulē konteineru pārvadājumus.  Projekts paredz veikt grozījumus šādos Ministru kabineta 2002.gada 4.februāra noteikumu Nr.70 “Dzelzceļa kravas pārvadājumu noteikumi” (turpmāk - Noteikumi) punktos:  1) Tiek svītrots Noteikumu 1.3.apakšpunkts un 4.nodaļa, tādēļ ka jo sīksūtījumu pārvadājumi kā pārvadājumu veids vairs nepastāv. Sīksūtījumu pārvadājumus kā pārvadājumu veidu agrāk pārsvarā izmantoja fiziskās personas, lai nosūtītu personīgās mantas. Sīksūtījumu pārvadājumu nodrošināšanas process bija laikietilpīgs un resursu ietilpīgs, jo dzelzceļa infrastruktūras pārvaldītājam bija nepieciešams uzglabāt pārvadāšanai pieņemtos sīksūtījumus līdz tiek sakrāts nepieciešamais apjoms iekraušanai vagonā, pārvadāšanas ceļā bija jānodrošina šķirošanas punkti u.t.t. Savukārt, sīksūtījumu nosūtītājiem nebija citu alternatīvu kā izmantot dzelzceļa pakalpojumus. Līdz ar jaunu pārvadājumu veidu parādīšanos, nosūtītāji sāka izmantot tās, jo tas bija izdevīgāk finansiālajā un laika ziņā. Turklāt, pārvadātājiem un publiskās dzelzceļa infrastruktūras pārvaldītājiem nav atbilstošas infrastruktūras un līdzekļu, lai nodrošinātu sīksūtījumu pārvadāšanu, kā arī nav pieprasījuma pēc šāda pakalpojuma no nosūtītāju puses. Arī pārvadātāju dzelzceļa kravu pārvadājumu tarifos šāds pakalpojums netiek piedāvāts. Līdz ar to ar sīksūtījumu pārvadāšanu saistītais regulējums vairs nav aktuāls.  2) Tiek svītrots Noteikumu 19.punkts, jo ir mainījusies darba tehnoloģija un pārvadātājs neveic plombu izplatīšanu. Nosūtītājs pats iegādājas plombas un slēgplombas pie ražotāja vai izplatītāja. Darba tehnoloģijas maiņa ir saistīta ar to, ka vēsturiski informācijas iegūšanas avoti nebija tik pieejami, tehnoloģijas tik attīstītas, kā arī dzelzceļš uzņēmās kontrolējošo un uzraugošo lomu. Laika gaitā šo faktoru ietekme ir mazinājusies un palika neaktuāla. Savukārt, Projekts tiek papildināts ar 39.1 punktu, lai plombēšanai varētu izmantot ne tikai svina tipa plombas un nosūtītājiem būtu izvēles iespējas. Tomēr to tipu un pielietošanas kārtības noteikšana ir atstāta pārvadātāju kompetencē, lai varētu būt nodrošināta pārvadājamo kravu saglabātība.  3) Tiek svītrots 33., 34., 50., 51., 52.punkts, 1.pielikuma 3. un 4.punkts, 2.pielikums, tāpēc ka vidējas tonnāžas konteineru pārvadājumi netiek veikti, jo nevienai pārvadājuma procesā iesaistītai pusei nav šādu konteineru, nav pieprasījuma pēc šāda pakalpojuma no nosūtītāju puses. Arī pārvadātāju dzelzceļa kravu pārvadājumu tarifos šāds pakalpojums netiek piedāvāts. Līdz ar to ar pārvadāšanu saistītais regulējums vairs nav aktuāls.  4) Noteikumu 6.nodaļa tiek izteikta jaunā redakcijā sakarā ar to, ka vecā redakcijā bija daudz novecojušo normu, tehnisko normu, kas nav šo noteikumu jautājums. Piemēram, ir svītroti punkti, kas skar vidējās tonnāžas konteineru pārvadājumus, konteineru lietošanas nosacījumus, kuros ir izteikti priekšraksti, kas dublējas ar citiem Ministru kabineta noteikumiem, ar punktiem šajos Ministru kabineta noteikumos vai ar nosakāmi ar standartiem un konteineru lietošanas nosacījumiem.  5) Noteikumu 225. punkts tiek svītrots, tāpēc ka pārvadātājam pašlaik nav tehnisku problēmu pārvadāt refrižeratorkonteinerus, lai to būtu nepieciešams iepriekš saskaņot.  6) Noteikumu 249.punkts tiek svītrots, jo 249.1., 249.3. apakšpunkts SMGS 3. pielikumā “Kravu izvietošanas un nostiprināšanas tehniskie nosacījumi” tika ierakstīti atbilstoši tehniskie priekšraksti un šie punkti zaudēja aktualitāti, 249.2.apakšpunkts dublējas ar Ministru kabineta 2002.gada 4.novembra noteikumu Nr.506 “Noteikumi par kravu pieņemšanu pārvadāšanai pa dzelzceļu” 182.punktu, bet 249.4 apakšpunkts zaudēja aktualitāti.  7) Noteikumu 9.3.nodaļa tiek svītrota, tāpēc ka tajā izteiktās normas dublējas un ir Ministru kabineta 2003.gada 8.aprīļa noteikumu Nr.158 “Kravas izsniegšanas noteikumi” (turpmāk MK Nr.158) jautājums saskaņā ar Dzelzceļa pārvadājumu likuma 39.panta deleģējumu. Un tieši, Noteikumu 9.3.nodaļas 262.punkts dublējas ar MK Nr.158 81., 101., 105.punktu, 263.punkts – ar 90., 91.punktu, 264.punkts – ar 92., 110. punktu. Attiecībā uz MK Nr. 158 90., 91.punkta redakcijām ir nepieciešams atzīmēt, ka ir plānoti grozījumi, kas paredz 91. punkta izslēgšanu un 90.punkta izteikšanu jaunā redakcijā, kurā būs noteikts deleģējums pārvadātājam noteikt, pēc kuru kravu izkraušanas ir jāmazgā vagoni, kurus pārvadājumam piešķīris pārvadātājs. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa kravu pārvadātāji, kravu nosūtītāji un saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts nemaina tiesisko regulējumu vai pienākumus attiecībā uz tautsaimniecību, kā arī nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1951.gada 1.novembra Nolīgums par starptautisko dzelzceļa kravu satiksmi (SMGS) 2015.gada 1.jūlija redakcijā. SMGS Nolīguma teksta tulkojums latviešu valodā publicēts izdevumā “Latvijas Vēstnesis” 2010.gada 7.aprīlī, Nr.55 (4247). |
| 3. | Cita informācija | Nav. |

|  |  |  |
| --- | --- | --- |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1951.gada 1.novembra Nolīgums par starptautisko dzelzceļa kravu satiksmi (SMGS) 2015.gada 1.jūlija redakcijā. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| 120.punkts | SMGS 1.pielikuma 15.1.punkts | starptautiskās saistības tiek izpildītas pilnībā |
| 121.punkts | SMGS 1.pielikuma 15.2.punkts |  |
| 124.punkts | SMGS 1.pielikuma 15.4.punkts |  |
| 125.punkts | SMGS 1.pielikuma 15.3.punkts |  |
| 126.punkts | SMGS 1.pielikuma 15.5.punkts |  |
| 127.punkts | SMGS 1.pielikuma 15.6.punkts |  |
| 128.punkts | SMGS 1.pielikuma 15.7.punkts |  |
| 130.punkts | SMGS 1.pielikuma 15.9.punkts |  |
| 131.punkts | SMGS 1.pielikuma 2.2.2.punkts |  |
| 132.punkts | SMGS 1.pielikuma 2.4.punkts |  |
| 135.punkts | SMGS 1.pielikuma 6.1.punkts |  |
| 136.punkts | SMGS 1.pielikuma 6.2.punkts |  |
| 137.punkts | SMGS 1.pielikuma 6.3.punkts |  |
| 138.punkts | SMGS 1.pielikuma 37.5.punkts |  |
| 139.punkts | SMGS 1.pielikuma 37.6.punkts |  |
| 140.punkts | SMGS 1.pielikuma 37.7.punkts |  |
| 141.punkts | SMGS 1.pielikuma 37.2.punkts |  |
| 142.punkts | SMGS 1.pielikuma 15.8.punkts |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

Vīza: valsts sekretāre I.Stepanova